කළුතර දිස්ත්‍රික් ලේකම් යූ.ඩී.සී.ජයලාල් මහතාගේ සහභාගිත්වයෙන් යුක්තව, කළුතර දිස්ත්‍රික් ක්‍රම සම්පාදන අධ්‍යක්ෂ සිරිවර්ධන මහතාගේ සංවිධානයෙන්, කළුතර පළාතොට පාරේ සුජාතා වැඩිහිටි නිවාසයේ නේවාසික වැඩිහිටියන්ගේ අඩුපාඩුකම් සොයා බලා ඔවුන්ට අවශ්‍ය කරන විවිධ බඩු භාණ්ඩ ප්‍රදානය කිරීමේ වැඩසටහනක් පසුගියදා ක්‍රියාත්මක කෙරිණි.සෑම පුර පසළොස්වක පෝදාකම, කළුතර දිස්ත්‍රික් ලේකම් කාර්යාලීය හා කළුතර සහකාර දිස්ත්‍රික් ලේකම් කාර්යාලීය නිලධාරීන් විසින් තෝරාගත් අසරණ ආයතනයකට පිහිටවීමේ උතුම් මානුෂීය සත්කාරක සේවයක් වශයෙන් ‘අපි ඔබට ශක්තියක් වන්නෙමු’ යන සත්කාරක සේවය නමැති සංකල්පය යටතේ ක්‍රියාත්මක කරන ලද මේ අසරණ - සරණ ක්‍රමයට, සුජාතා වැඩිහිටි නිවාසයේ වෙසෙන අසරණ වයෝවෘද්ධ කාන්තාවන් හා පිරිමින් සඳහා රෝද පුටු, අත්වාරු, ඇඳ ඇතිරිලි, කොට්ට, මෙට්ට, රෙක්සීන් රෙදි කැබැලි, සබන්, පැනඩෝල්, විදුලි පංකා, කිරි පිටි පැකට්, කිහිලි කරු යනාදී වටිනා බඩු භාණ්ඩ, ප්‍රදානය කිරීම මෙදින සිදු විය.දිස්ත්‍රික් ලේකම් යූ.ඩී.සී.ජයලාල් මහතා මෙහිදී පැවැසුවේ සෑම පෝයදාකම, ඔවුන් මේ සත්කාරක සේවය කරන බවත්ය..